Sophia Latjuba

Sophia Latjuba (), kini dikenali sebagai Sophia Müller, merupakan seorang pelakon, peragawan dan penyanyi berkarayatan Indonesia

Biografi
Sophia Latjuba dilahirkan di Berlin Barat, Jerman Barat, pada 8 Ogos 1970. Semasa usia remajanya, beliau pulang ke Indonesia bersama bapanya; beliau kemudiannya melaporkan yang beliau lebih rapat dengan bapanya daripada ibunya sendiri. Beliau tamat belajar di SMA 3 Jakarta.

Sophia Latjuba membuat kemunculan filem pertamanya pada 1987 menerusi Bilur-Bilur Penyesalan, ketika masih bersekolah menengah. Beliau kemudiannya muncul dengan beberapa filem lain, termasuk Kuldesak, arahan kakak iparnya ketika itu, Mira Lesmana yang mana beliau muncul secara bebas, pada 1998. Semasa kerjaya filemnya, Sophia Latjuba dilabel sebagai simbol seks; Bruce Edmond, menulis untuk The Jakarta Post menyifatkannya sebagai "gadis khayalan bagi jejaka Indnoesia" pada masa itu. Beliau juga merakamkan beberapa album, termasuk Hanya Untukmu yang memenangi Anugerah BASF 1994 untuk Gubahan Album Terbaik.

Semasa menyiapkan album saduran 2002 Dekade (Dekad), Chrisye mendekati Sophia Latjuba untuk mempersembahkan dua lagu duet, "Kangen" ("Rindu") dan "Anggrek Bulan", bersamanya di dalam album; Sophia menerimanya. Beliau kemudiannya mempersembakannya di Konsert Dekade bersamanya.

Pada 22 Disember 2008, Sophia Latjuba berpindah ke Los Angeles, California, Amerika Syarikat, memetik kebangkitan intoleransi di Indonesia dan bantahan di Jakarta. Selepas bercuti dari kerjaya lakonan, beliau mula diujibakat untuk peranan filem di Los Angeles dan mengambil kelas lakonan untuk memperbaharui profesionalisme beliau. , beliau masih tinggal di bandar itu, ini kerana anak perempuannya mendalami seni persembahan di sana.

Pada Oktober 2012, Sophia Latjuba secara rasminya menukar namanya sebagai Sophia Müller.

Kehidupan peribadi
Perkahwinan pertama Sophia Latjuba pada 1992, ialah bersama pemuzik Indra Lesmana; pasangan ini dikurniakan seorang anak perempuan, Eva Celia. Perkahwinan keduanya, pada 30 April 2005, bersama seorang warga Amerika Syarikat, Michael A. Villareal, dan juga mempunyai seorang anak perempuan. Selepas bercerai secara sah di AS, kedua-duanya mengesahkan perceraian mereka di Mahkamah Awam Jakarta Selatan dan disahkan pada 17 September 2014 oleh hakim.

Filemografi
 Bilur-Bilur Penyesalan (1987)
 Rio Sang Juara (1989)
 Valentine Kasih Sayang Bagimu (1989)
 Ketika Cinta Telah Berlalu (1989)
 Pengantin (1990)
 Taksi Juga (1991)
 Catatan Si Boy V (1991)
 Kuldesak (1998)
  Tetangga Masa Gitu? (2014)
 Comic 8 Casino Kings Bahagian 1 (2015)
 Comic 8 Casino Kings Bahagian 2 (2016)
 Danur 2: Maddah (2018)
 Dignitate (2020)

Diskografi
 Senyum Yang Hilang
 Lihat Saja Nanti
 Hanya Untukmu
 Hold On
 Kabut Di Kaki Langit
 Tak Kubiarkan

Rujukan

Nota kaki

Sumber petikan

Pautan luar


Kategori:Kelahiran 1970
Kategori:Orang hidup
Kategori:Pelakon wanita Indonesia
Kategori:Penyanyi wanita Indonesia